O adevărată fabrică de stupefiante a fost descoperită de poliţişti şi procurori într-o locuinţă din comuna Cristian, judeţul Braşov. Plantele de cannabis erau puse la uscat în şopron sau în pod.

Procurorii DIICOT şi poliţiştii de la Crimă Organizată au fost nevoiţi să împrumute un cântar de la un magazin din apropiere pentru a măsura captura.

Nu mai puţin de 64 de kilograme de plante de cannabis, puse la uscat au ridicat din locuinţa suspectului.

Au făcut și mai multe drumuri cu un microbuz, pentru a putea ridica de la locul percheziţiei plantele descoperite.

Plantele erau deţinute pentru vânzare de un bărbat de aproximativ 40 de ani, care stătea în locuinţă împreună cu tatăl său, cu partenera de viaţă şi cei cinci copii ai cuplului.

Trei persoane au fost reţinute de procuorii DIICOT Braşov.